Bill és Ted vs Max és Chloe

— Max Caulfield

A Bill és Ted vs Max és Chloe a Homokóra 1. évadának harmadik része, ezzel a sorozat harmadik része is. Az '80-as évek időutazó tinipárosa, Bill és Ted harcol benne a *Life is Strange* időutazó tinipárosa, Max és Chloe ellen. A rész 2016. szeptember 29-én került nyilvánosságra.

## Szereposztás

### Rapperek

Kenry26 mint Ted Logan

Bobó mint Bill S. Preston

Fox mint Max Caulfield

Fux mint Chloe Price

## Szöveg

### **Bill és Ted**

Hé, Bill! Ma őket tesszük tönkre! Mi? Ezt a két balekot?

Ezek az üresfejű libák meg sem közelítik a muterod!

Az antiszoc csődtömeg és a szemétben henyélő

Lett volna fényképész helyett inkább hasbeszélő!

De hagyjuk is a kékhajút, a végén úgyis meghal –

Pont úgy, ahogy az apja vagy az a több száz cethal!

És a vérző orrú balfék? Ő egy érdekesebb történet,

Körülötte mindig csak katasztrófák történnek:

Elpusztul Arcadia Bay, a Two Whales és Blackwell,

És ahelyett, hogy megállítaná, T-Rachel Amber!

### **Max és Chloe**

Hallasz valamit, Chloe? Ezek az állatok beszélnek!

Ez egy Haláli Túra! Miért tennétek ki magatokat veszélynek?

Ez már nem a nyolcvanas évek! Elfelejti őket mindenki!

Enyém Neo! Enyém a másik, akit úgysem ismer senki.

Azt hittem, Nathan apja gáz, de aztán megláttam a tiedet!

Nem vagytok ti hősök! Mindig Rufus mentett meg titeket,

Aki még Jeffersonnál is több hülyeséget összehord!

És a barátotok kicsoda? Fester vagy Voldemort?

Azok a sminkes technikák… Szem vörös, arc fakó.

És még így is szebb, mint ez a Kate Marsh-lakó!

### **Bill és Ted**

A drogos úgy néz ki, mintha egy törp hányt volna a hajába!

Vele miért is csatázunk? Könnyű lyukat beszélni a hasába…

Mikor nyomorék volt, bevallom, sokkal jobban szerettem.

Az élő bokszzsáknál még úgy is többet ért a szememben!

Te csak pár akkordot tudsz játszani egy akusztikus gitáron,

A Vad Musztángok nevét ismerik az egész világon!

### **Max és Chloe**

Jézus… Úgy viselkedtek, mint az óvodás gyerekek.

Pedig a Hétköznapi Hősök állnak szemben veletek.

Max, fordítsd vissza az időt! Hidd el, gyorsabban lövök,

Mint ez a két balfék vagy mint Billy, a kölyök!

Az utatokon továbbra is a Halál vezessen,

Mert Wayne és Garth nem méltó rá, hogy Doctor Who lehessen!

## Érdekességek

* Ez az első csata, ami nem tartalmaz cameoszereplőt.
* Ez az első csata, ahol két csapat harcol egymás ellen.
* Ez az első csata, ahol férfiak harcolnak nők ellen.
* Ennek a csatának van összességében a legkevesebb szövege, 26 sorral.
* Bár a korai részek egyikéről van szó, mégis ezen a videón van az összes csata közül a legkevesebb megtekintés.
* Max és Chloe az első szerelmes pár, akik feltűnnek a sorozatban. *(Opcionális)*
* A videó végén Max visszaforgatja az időt, Chloe pedig lelövi Tedet, akit korábban nem talált el. Ez egy utalás a *Life is Strange* azon jelenetére, ahol Chloe üvegekre lövöldöz, ám elvéti őket, Max pedig visszaforgatja az időt, hogy segítsen neki a célzásban.
* Az outro legvégén a "További részek" szegmensben Dipper és Mabel névkártyája egy időre megjelenik, ezzel utalva egy későbbi részre.

## Hibák

* Chloe  haja több helyen keveredik a green screennel.
* Bár Chloe szobájának ablakán túl látható az égbolt, az nem lett lecserélve time lapse-re, mint a többi rész esetében.
* Bár Alice ruhája a kulisszák mögött videóban ki van cenzúrázva, az outroban található "Kulisszák mögött" szegmensben nincsen.